Rhexia aristosa

Ti Rhexia aristosa ket ti sebbangan dagiti agsabsabong a mula iti pamilia ti Melastomataceae nga ammo kadagiti kadawyan a nagan iti Ingles iti awned meadowbeauty ken awnpetal meadowbeauty. Daytoy ket patneng iti akindaya nga Estados Unidos, nga idiay ket mabirukan kadagiti tanap ti aplaya manipud iti New Jersey aginggana iti Alabama.Rhexia aristosa. The Nature Conservancy.Rhexia aristosa.  Center for Plant Conservation.

Daytoy a perenila a hierba ket agpatud kadagiti natibker nga unglay aginggana iti agarup a 70 aginggana iti 100 a sentimetro iti katayag. Dagiti bulong ket immatiddog aginggana iti timirad iti sukog ken aginggana iti to 5 sentimetro iti katayag. Dagiti sabong ket addaan kadagiti lavender a petalo aginggana iti 2 sentimetro iti kaatiddog. Mapasamak ti panagsabpng iti Hunio aginggana iti Septiembre.

Agtuo daytoy a sebbangan kadagiti nadumaduma a kita ti kalugnakan, a mairaman dagiti luek, dagiti lutlot, flatwoods, dagiti natiempuan a dandanum ken dagiti karuotan, ken dagiti tay-ak. Daytoy ket masansan a kameng iti flora ti Luek Carolina. Daytoy ket mabalin a maikuyog nga agtubo iti sirok ti Taxodium ascendens iti Panicum hemitomon, Polygala cymosa, Lobelia boykinii, Sagittaria spp.,ken Lachnanthes caroliniana. Daytoy ket naiyampon iti habitat a kankanayon kadagiti riro iti wildfire ken panaglayus.

Maipangta daytoy a sebbangan babaen ti pannakaawan iti habitat, kaspagarigan, ti pannakaawan dagiti luek ti Carolina no maibaliwada iti agrikultura ken silbukultura ken dagiti daddumapay a panagusar. Iti las-ud ti panagpadur-as, mabaliwan ti lokal a hidrolohia, a mangipapukaw kadagit imasna nga ubbog ken gapuanan ti makarugit nga ayus ti danum. Mabaliwan pay dagiti luek iti las-ud dagiti operasion ti panagpukan kadagiti kayo.

 Dagiti nagibasaran 

aristosa
Kategoria:Flora ti Estados Unidos